
Radno mjesto
Mjesto rada: naselja Općine Draž, OSJEČKO-BARANJSKA ŽUPANIJA
Broj traženih radnika: 12
Vrsta zaposlenja: Na određeno; novootvoreni poslovi
Radno vrijeme: Puno radno vrijeme
Smještaj: Nema smještaja
Naknada za prijevoz: ne
Natječaj vrijedi od:12.02.2021.
Natječaj vrijedi do: 25.02.2021.
 
Posloprimac
Razina obrazovanja:
· Osnovna škola niži razredi
· Završena osnovna škola
· Srednja škola 3 godine
· Srednja škola 4 godine
Radno iskustvo: Nije važno
Ostale informacije: 
J A V N I  O G L A S
za zasnivanje radnog odnosa na određeno vrijeme u projektu „Susjedska pomoć u Baranji“ – radnica za pomoć u kući
Javni oglas za zasnivanje radnog odnosa na određeno vrijeme na projektu „Susjedska pomoć u Baranji„ iz programa “Zaželi – program zapošljavanja žena – faza II” za radno mjesto – radnica za pomoć u kući.
Program “Zaželi – program zapošljavanja žena – faza II“ sukladan je s europskim i nacionalnim preporukama o unapređenju položaja žena na tržištu rada i zaštite prava žena, kao i sa smjernicama politika zapošljavanja država članica EU. Naglasak je na promicanju socijalne uključenosti i suzbijanja siromaštva, uključivanjem kao sudionica nezaposlene žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju. 
Razina obrazovanja:
– nezavršena osnovna škola
– završena osnovna škola
– završena srednja škola 3 godine
– najviše završena srednja škola 4 godine
Ciljane skupine: nezaposlene punoljetne žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
liječene ovisnice o drogama, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice.
Predviđeno trajanje zaposlenja: do 12 mjeseci uz obvezni probni rad u trajanju od 3 mjeseca.
Opis poslova:
– obavljanje kućanskih poslova (pospremanje i čišćenje kuće, donošenje ogrjeva, pomoć u pripremi obroka u kućanstvima krajnjih korisnika, organiziranje pranja i glačanja rublja i drugi kućanski poslovi), briga o higijeni i osobnom izgledu, usluga plaćanja računa i nabave namirnica, lijekova i drugih potrepština, pomoć pri odlasku u šetnju, pomoć u socijalnoj integraciji i obavljanje drugih svakodnevnih poslova.
Svaka žena će pružati potporu i podršku za najmanje 6 krajnjih korisnika.
Uvjeti za prijam u radni odnos:
– punoljetnost
– nezaposlena osoba prijavljena u evidenciji Hrvatskog zavoda za zapošljavanje
– najviše završeno srednjoškolsko obrazovanje
Od kandidatkinja se očekuje odgovornost, organiziranost, komunikativnost, točnost u izvršavanju poslova, otvorenost, poštivanje različitosti, fleksibilnost, dosljednost, emocionalna stabilnost i motiviranost.
Prijavnom obrascu obvezno priložiti:
– životopis (uz obveznu naznaku kontakt telefona i vlastoručno potpisan životopis)
– presliku iskaznice (osobna ili boravišna)
– presliku dokaza o najvišoj razini obrazovanja
– osobe bez škole trebaju dostaviti vlastoručno potpisanu Izjavu da nemaju završenu osnovnu školu
– potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde mora biti nakon objave Javnog oglasa)
– ispis staža Hrvatskog zavoda za mirovinsko osiguranje (e-knjižica) ne stariji od dana objave oglasa 
– vlastoručno potpisanu izjavu o pristanku na osposobljavanje (obrazac 2)
Podnositeljice prijave u obrascu 1 Prijava za radni odnos, obvezno označiti kojoj skupini   pripada te prilaže odgovarajuću potvrdu nadležnog tijela o svom statusu (npr. za žene s invaliditetom, potvrda iz registra).
Obrazac 1 Prijava za radni odnos i obrazac 2 Izjava o pristanku na osposobljavanje se može preuzeti na  web stranici www.udruzenje-baranja.hr .
Napomena: izabrane kandidatkinje koje imaju završenu osnovnu školu, odnosno srednjoškolsko obrazovanje obvezne su pohađati i završiti program osposobljavanja bez obzira na stupanj i smjer stručne spreme. Osposobljavanje će se provesti na početku provedbe
projekta, a početak rada se planira početkom svibnja 2021.
Isprava o školskoj spremi koja se prilaže u neovjerenoj preslici potrebno je prije potpisivanja ugovora o radu predočiti u izvorniku.
Urednom prijavom smatra se prijava koja sadržava sve podatke i priloge navedene u Javnom oglasu.
Osoba koja nije podnijela pravodobnu i urednu prijavu ili ne ispunjava formalne uvjete iz Javnog oglasa ne smatra se prijavljenom kandidatkinjom po Javnom oglasu.
,
S kandidatkinjama koje ispunjavaju uvjete iz Javnog oglasa obavit će se intervju/razgovor za posao.Uspješne kandidatkinje će biti obavještene o terminu razgovora za posao. 
Ako kandidatkinja ne pristupi po pozivu na intervju  smatrat će se da je povukla prijavu na oglas.
O ishodu izbora kandidatkinja koje ispunjavaju tražene uvjete podnositeljice prijava, bit će obaviještene u zakonskom roku.
Prijaviteljice Javnog oglasa  su izričito suglasne da Udruženje „Baranja“ može prikupljati, koristiti i dalje obrađivati podatke u svrhu provedbe natječajnog postupka sukladno propisima koji reguliraju zaštitu osobnih podataka.
Udruženje „Baranja“ Lug zadržava pravo poništenja Javnog oglasa, bez posebnog objašnjenja.
Prijave se podnose u zatvorenoj omotnici: Udruženje „Baranja“ Petefi Šandora 92 31328 Lug s naznakom  “Povjerenstvo za zapošljavanja žena – „Susjedska pomoć u Baranji“, poštom ili osobno od 09,00 do 15,00 za vrijeme redovnog radnog vremena,  zaključno sa 25.02.2021. do 13,00 sati. Podnositeljica prijave  samostalno određuje način dostave prijave  na oglas i sama snosi rizik eventualnog gubitka odnosno nepravovremene dostave poštanskom pošiljkom. 

Poslodavac
Poslodavac: Udruženje „Baranja“ Petefi Šandora 92  31328 Lug
Kontakt telefon: 750-891, 322-622
